මේ මැරකම් සමග සුනිල් පෙරේරා, ගෝනවල සුනිල් ලෙස සිය කණ්ඩායම අතර බෞතීස්ම ලැබුවේය. ඔහු සිය වගකීම කෙතරම් හොඳට ඉටු කළේද යත් ජනාධිපතිවරයා ඔහු මුලු දිවයිනටම සාම විනිසුරුවරයෙක් ලෙසද පත්කළේය. ආණ්ඩුවට එරෙහිව 1980 ජුලි වලදී වැඩකරන ජනතාව සමස්ත මහා වැඩවර්ජනයක් කැඳවූයේ සාමාන්‍ය උද්ඝෝෂණ වැඩවර්ජනවලින් කළ ඉල්ලීම්වලට කිසිදු ඇහුම්කන් දීමක් ආණ්ඩුව සිදුනොකළ නිසාය. එම වැඩවර්ජනවල නිරත වූවන්ටද ආණ්ඩුව මැරයින් යොදවා පහර දුන්නේය. ඒ කාර්යයේදීද ගෝනවල සුනිල්ගේ වටිනාකම මැනවින් පැහැදිලි විය. එසේම අවස්ථා ගණනාවකදී පවත්වන ලද අතුරු මැතිවරණ වලදීද ඔහු මැරයකු ලෙස මැදිහත්ව ඒ සෑම ප්‍රදේශයකම අණසක තමන් අතට ගන්නට කටයුතු කළේය. එසේ අතුරු මැතිවරණ පැවැත්වු කටානේදී එක් අවස්ථාවක ඔහු කටාන පොලිස් ස්ථානාධිපතිවරයාගේ පුටුවේ වාඩිවි පොලිසියට නියෝග දෙන්නට පවා කටයුතු කළේය. එහෙත් ඊට එරෙහිව ආණ්ඩුව කිසිදු ක්‍රියාමාර්ගයක් ගත්තේ නැත.
ජනාධිපතිවරයා විසින් සුනිල් පෙරේරාව පත් කලේ කවුරුන් ලෙසද?
මුලු දිවයිනටම සාම විනිසුරුවරයෙක්